Hemelruim in die Fugard – Roekeloos
Gepubliseer deurRoekeloos	 25/04/2017 18/04/2017 Los kommentaar op Hemelruim in die Fugard
deur Christine Skinner
Die feestreffer Hemelruim, wenner van talle Nasionale toekennings, in die Fugard Theatre Studio in Kaapstad vir ’n beperkte speelvak van 25 April tot 13 Mei 2017.
Met ’n ongelooflike Suid Afrikaanse span van akteurs Paul du Toit en Tinarie van Wyk Loots en regisseur Nico Scheepers, steek Hemelruim die afgelope jaar die feeste aan die brand met puik resensies en toekennings vir Beste Aktrise by Aardklop, KKNK en die kykNET Fiëstas.
Hemelruim is die vertaling van die Broadway en West End weghol-treffer Constellations deur Nick Payne, wat in 2012 die Evening Standard Award vir Beste Nuwe Produksie gewen het. Dit is die verhaal van twee siele wat in en uit mekaar se lewens dryf, in ’n eerlike, rou en hartroerende reis deur die sterre vol liefde, wetenskap en heuning.
Voorheen te sien op die Fugard verhoog in die uitverkoopte The Rocky Horror Show, keer Paul du Toit terug, nuut gekroon met ‘n Fleur du Cap vir die Beste Spel in ’n Musiekblyspel vir sy ongelooflike werk as Hedwig in Hedwig and the Angry Inch.
Hemelruim speel in die Fugard Studio Teater, van 25 April tot 13 Mei Dinsdae tot Saterdae om 20:00 met ’n 16:00 matinee op Saterdae. The Fugard Teater is geleë in die hart van Distrik Ses, op die hoek van Harrington en Caledon Straat, Kaapstad.
Gepubliseer deurRoekeloos 25/04/2017 18/04/2017 Gepubliseer inTeaterSleutelwoorde: Christine Skinner, Nick Payne, Nico Scheepers, Paul du Toit, Tinarie van Wyk Loots
“She”, Alice Phoebe Lou